


Pokyny pre účastníkov XIX. Humenských vianočných trhov

1. Spôsob platenia za predajné miesto: 

Platbu môžu účastníci – predávajúci na HVT uskutočniť tromi spôsobmi:  

a/ platba poštovou poukážkou do 07. 12. 2014
b/ platba prevodom z účtu podnikateľa na účet mesta do 07. 12. 2014
č.ú.  4210993002/5600, IBAN: SK 7556000000004210993002, VS: 1330129, do správy pre prijímateľa uviesť meno, resp. firmu a adresu odosielateľa.
 c/ platba v pokladni MsÚ od 01. 12. 2014 do 19. 12. 2014 ( vrátane)
a to v pondelok,utorok,štvrtok:   07.30 – 12.00 hod.,  12.30 – 15.00 hod. 
                                        streda:   07.30 – 12.00 hod.,  12.30 – 15.30 hod.
		                 piatok:   07.30 – 12.00 hod.,  12.30 – 14.30 hod. 

Humenskí podnikatelia si môžu zakúpiť predajné miesto od  28.11.2014.
Predajné miesta sa začnú prideľovať a značiť do mapy až v deň, kedy bude možné zakúpiť predajné miesto v pokladni na MsÚ Humenné. 
  
2.    Postup prideľovania predajných miest:

· Žiadateľ je povinný odfaxovať resp. zaslať fotokópiu vyplatenej poštovej poukážky, alebo fotokópiu úhrady cez účet vrátane požadovaných dokladov (záznamy daňového úrad, identifikačné údaje)  
· Predajné miesta sa začnú prideľovať od 01.12.2014. Najprv budú pridelené žiadateľom, ktorí si ich zakúpia osobne na MsÚ Humenné.  Následne na základe dokladu o zaplatení budú prideľované voľné predajné miesta postupne na jednotlivých uliciach a zároveň značené do mapy. 
· O pridelení predajného miesta  žiadateľ obdrží od usporiadateľa potvrdenie účasti - kartičku  s uvedením predajného sektora.
· V prípade nepridelenia predajného miesta z kapacitných alebo iných dôvodov, obdrží žiadateľ od usporiadateľa oznámenie o nepridelení predajného miesta.
· Predaj sa uskutoční v predajných stánkoch a na predajných zariadeniach umiestnených na uliciach: Námestie slobody – pešia zóna, prvá časť ulice Gorkého od námestia. Stánky s občerstvením  budú umiestnené v druhej časti Gorkého ulice. V dňoch konania jarmoku budú mestské parkoviská pre účastníkov a návštevníkov jarmoku poskytnuté zdarma.
· Vrátenie poplatku nie je možné z dôvodov nespokojnosti s predajným miestom, nepriaznivých poveternostných podmienok a pod. Účastníkovi, ktorý sa nemohol zo závažných dôvodov zúčastniť Humenských vianočných trhov bude vrátený poplatok vo výške 90% na základe jeho písomnej žiadosti doručenej pred konaním HVT.





3.   Povinnosti účastníkov:

      Účastník HVT nie je oprávnený disponovať s prideleným predajným miestom, nemôže ho predať ani prenajať ďalšej osobe. Každý predajca si zakúpi predajné miesto len pre vlastnú potrebu. V prípade porušenia tohto ustanovenia môže byť účastník vylúčený z  jarmoku bez nároku na vrátenie poplatku.

        Predajné stánky musia byť estetické a na viditeľnom mieste musí byť umiestnené  označenie  s uvedením: obchodné meno podnikateľa, bydlisko resp. miesto podnikania fyzickej osoby alebo sídlo právnickej osoby, druh predávaného tovaru,  meno a priezvisko zodpovedného vedúceho stánku a každý tovar musí byť označený  cenou. 

           Umiestňovanie stojanov resp. krabíc pred stánkami bude možné iba po uhradení poplatku za vystavovanie tovaru pred stánkom t. j. 5 €/m2.

         Stánok nesmie presahovať vymedzený priestor, za ktorý podnikateľ zaplatil. V prípade zabratia viac bežných metrov, ako je uhradené, doplatok bude činiť 33 €/bm. 

       Čistenie predajného miesta (nie je zahrnuté v poplatku) po ukončení jarmoku je účastník povinný  vykonať na vlastné náklady.

      Účastníci sú povinní dodržiavať Organizačný poriadok HVT a všetky súvisiace platné právne predpisy. Za ich nedodržiavanie resp. porušenie môže byť účastník vylúčený z HVT bez nároku na vrátenie poplatku príp. ušlého zisku.
 
            Predajné stánky a autá za stánkami umiestňovať tak, aby nedošlo k poškodeniu zelene, okrasných kríkov a dlažby. V prípade poškodenia je MsP oprávnená uložiť pokutu. 
              Stráženie stánku a tovaru v ňom počas predaja i mimo predajného času si zabezpečí každý účastník sám. 

                Predajné stánky sa môžu umiestňovať  takto: 
· 17. 12. 2014 (streda) od 19.00 hod. do 22.00 hod.    
· 18. 12. 2014  (štvrtok) od 05.00 hod. do 07.30 hod. 

   Parkovanie motorových vozidiel za predajným stánkom (vrátane Námestia  slobody – pešia zóna)  je pre účastníkov HVT zdarma. Ak nie je možné umiestniť auto za predajným stánkom, je účastník povinný ho odstaviť na riadnom parkovisku a nemôže si parkovacie miesto nárokovať. 



4.  Predajný čas počas HVT  je určený takto:

Predajné stánky :
      štvrtok      18. 12. 2014    od 8.00 hod. do 18.00 hod.
      piatok       19. 12. 2014    od 8.00 hod. do 18.00 hod.
      
     Stánky s občerstvením :
     štvrok       18. 12. 2014     od 8.00 hod. do 21.00 hod.
     piatok       19. 12. 2014     od 8.00 hod. do 21.00 hod.
        
5.  Poplatky -  stanovené jednorázovo pre celý HVT :

· za 1 bm predajnej plochy, mimo občerstvenia	25,00 €
· vystavenie tovaru pred stánkom	5,00 €/m2
· za 1 vystavované vozidlo	33,00 €
· za 1 m2 výstavnej plochy mimo sektoru	18,00 €
· za 1 bm predajnej plochy pre občerstvenie	30,00 €	
· za priestor na sedenie a státie pri občerstvení	0,70 €/m2

Počas konania jarmoku  -  od  18. 12. 2014 budú predajné miesta zakúpené (v prípade voľnej kapacity)  s 50 % prirážkou!  

Zapojenie a spotreba elektrickej energie:
Pre zabezpečenie odberu  elektrickej energie   je  účastník povinný uplatniť objednávku  v Technických  službách mesta na č.t. 057/775 5020, 0903 272 401 a túto skutočnosť uviesť aj v priloženej návratke.
Poplatok  budú TS účtovať priamo v dňoch HJ vo výške: 
· jednofázový prívod:     8,30 €/deň 
· trojfázový prívod:       16,60 €/deň 
Maximálny povolený príkon spotrebičov je na jednu prípojku: 
-stánky s malým príkonom do 1kW nap. 220 V / len pre osvetlenie a pokladne prípadne malý spotrebič
- stánky s vyšším príkonom do 5kW nap. 380 V / pre poskytovateľov reštauračných služieb.
Pre osvetlenie používať výhradne úsporné žiarovky resp. žiarivky max. do 25 W. Klasické žiarovky sa nesmú používať.
Podnikatelia sú povinní zabezpečiť si pohyblivé prívody (napájacie káble) troj. a päťžilové s odpovedajúcimi troj a päťkolíkovými zástrčkami, z dôvodu noriem EÚ. Štvorkolíkové zástrčky nebude  možné pripojiť do rozvádzača elektrickej energie. 

    
    V Humennom  06. 11. 2014	
					       
						  Ing. Marián Derenin
	   				 predseda organizačného výboru


Mesto Humenné

Vás pozýva na 

XIX. HUMENSKÉ VIANOČNÉ TRHY


v dňoch 18. a 19. decembra 2014



Tešíme sa na Vašu  účasť !



Kontakt: Mesto Humenné, Kukorelliho 34, 066 28 Humenné 

                      Informácie na  :  057 / 7863  247 – 287 

                                                  Fax : 057 775 2667

                                                  msu@humenne.sk
			           msukuzmova@humenne.sk



Organizačný poriadok XIX. HVT je k dispozícii na: 


· odbore správy mestského majetku, mestských organizácií a podnikateľských činností MsÚ Humenné 
· internetovej stránke www.humenne.sk
